b'\n_START_ARTICLE_\nPerun esikeraamisen kauden loppuvaihe\n_START_PARAGRAPH_\nPerun esikeraamisen kauden loppuvaihe oli varhainen kulttuurin syntyvaihe intiaanien asuttamassa Perussa ennen eurooppalaisten tuloa. T\xc3\xa4ll\xc3\xb6in syntyi sivilisaation pohja Perun rannikolla ja sis\xc3\xa4maassakin. T\xc3\xa4ss\xc3\xa4 ns. Norte Chico -vaiheessa noin 3100\xe2\x80\x931800 eaa. alkaen suuria kyli\xc3\xa4, joissa rakennettiin tasalakisia pyramideja, jotka olivat monesti muotoiltuja maakumpuja. Niihin liittyv\xc3\xa4t keskukset olivat pieni\xc3\xa4 kaupunkivaltioita. Niit\xc3\xa4 oli muun muassa Sup\xc3\xa9joella, Pativilcajoella ja hieman my\xc3\xb6hemmin my\xc3\xb6s Casmajoella. N\xc3\xa4ist\xc3\xa4 tunnettuja ovat muun muassa Caral. Kalastus oli t\xc3\xa4rkein elinkeino, maissin viljely\xc3\xa4 harrastettiin vain pienimuotoisena kasteluviljelyn\xc3\xa4. Viljeltiin my\xc3\xb6s muun muassa kurpitsaa ja puuvillaa. T\xc3\xa4ll\xc3\xa4 kaudella kauppaverkosto ulottui sis\xc3\xa4maasta rannikolle.\n_START_SECTION_\nVanhan ja Uuden maailman esikeraaminen kausi\n_START_PARAGRAPH_\nPerussa syntyi suuria temppelikeskuksia ennen saviastioiden valmistusta. Vanhassa maailmassahan k\xc3\xa4vi toisin p\xc3\xa4in. Monesti on ajateltu, ett\xc3\xa4 saviruukku keksittiin ennen temppeli\xc3\xa4. Uusimpien tutkimusten mukaan vanhassa maailmassa saattoi olla pieni\xc3\xa4 temppeleit\xc3\xa4 jo esikeraamisella kaudella, esimerkiksi Turkin Nevali Corissa. Esikeraaminen Jeriko oli suunnilleen yht\xc3\xa4 suuri asutuskeskus v\xc3\xa4est\xc3\xb6lt\xc3\xa4\xc3\xa4n kuin varhainen Caral, muttei siell\xc3\xa4 rakennettu suurta temppelipyramidia.\n_START_SECTION_\nEdelt\xc3\xa4v\xc3\xa4 kehitys\n_START_PARAGRAPH_\nEsikeraamista kautta edelsi kehitys, johon liittyi liikkuvan ja puoliliikkuvan asutuksen asettuminen paikoilleen Perun alueella. Liman pohjoispuolella Perun keskirannikolla Huachon pohjoispuolella sijaitsevan Sup\xc3\xa9joen laaksossa Perussa asuttiin ainakin 7000 eaa. Maanviljely lienee alkanut Perussakin noin 8000\xe2\x80\x934000\xc2\xa0eaa. puutarhaviljelyn\xc3\xa4, jossa viljeltiin muun muassa kurpitsaa ja papuja. Alussa viljee n\xc3\xa4ytt\xc3\xa4\xc3\xa4 viljellyn noin 8000\xe2\x80\x936000 eaa. yl\xc3\xa4vill\xc3\xa4 alueilla kuivissa joen laaksoissa. La Paloman kalastajakyl\xc3\xa4n asutus n\xc3\xa4ytt\xc3\xa4\xc3\xa4 kiinteytyneen noin 5000 eaa. Varhaisia pyramidimaisia, monessa vaiheessa rakennettuja pieni\xc3\xa4 maakumpuja on arkeologian mukaan tehty Perun pohjoisosassa Nanchoc Za\xc3\xb1a-joen laaksossa noin 5000\xe2\x80\x933500 eaa._NEWLINE_Puuvillaa elettiin kasvattaa Perun seuduilla noin 4200 eaa. Caralissa asuttiin jo 4000\xe2\x80\x933600 eaa. Noin 3500 eaa. alueella saattoi olla jonkinlaista yhteiskunnallista eriytymist\xc3\xa4. N\xc3\xa4ihin aikoihin asutus kiinteytyi kyl\xc3\xa4asutukseksi Andien vuoristossa. Samoihin aikoihin oli Ecuadorissa Valdivian kulttuuri, jossa asuttiin keskusaukion ymp\xc3\xa4rille rakennetuissa kyliss\xc3\xa4. Noin 3300 eaa. alkoi Ecuadorin rannikolle synty\xc3\xa4 suuria kyli\xc3\xa4, jotka eliv\xc3\xa4t kalastuksella ja maissin viljelyll\xc3\xa4.\n_START_SECTION_\nNorte Chico ja Caral\n_START_PARAGRAPH_\nMuutamaan Perun jokilaaksoon syntyi noin 3100 eaa. alkaen, ehk\xc3\xa4 jo 3500 eaa. alkaen keskuksia, joissa oli tasaisella katkaistun pyramidin muotoisella alustalla asuintaloja ja/tai temppeleit\xc3\xa4. N\xc3\xa4it\xc3\xa4 tehtiin esimerkiksi lis\xc3\xa4\xc3\xa4m\xc3\xa4ll\xc3\xa4 luonnolliseen maakumpuun lis\xc3\xa4\xc3\xa4 maata ja kivi\xc3\xa4. N\xc3\xa4in syntyi muotoiltu maakumpu. N\xc3\xa4it\xc3\xa4 rakennelmia kutsutaan nyky\xc3\xa4\xc3\xa4n nimell\xc3\xa4 huaca. Rakennettiin pitkulaisia maakumpuja. N\xc3\xa4iden varhaisten maakumpujen uskotaan liittyv\xc3\xa4n kylien yhteenliittymien yhteisiin juhliin, joita olivat muun muassa kylv\xc3\xb6- ja sadonkorjuujuhla, p\xc3\xa4\xc3\xa4llik\xc3\xb6n hautaaminen ja muut yhteis\xc3\xb6llis-uskonnolliset seremoniat._NEWLINE_Radiohiiliajoitusten mukaan noin 3100 eaa. nousi varhaisin huaca, Huaca de los Sacrificos, ja sen seuraaja Huaca de los Idolos n 2900 eaa. Koska ajoitukset eiv\xc3\xa4t ole kattavia, ei pysyt\xc3\xa4 rakentamaan t\xc3\xa4sm\xc3\xa4llist\xc3\xa4 kuvaa Perun rannikon sivilisaation synnyst\xc3\xa4. N\xc3\xa4in syntyi pieni\xc3\xa4 kalastaja-viljelij\xc3\xa4kyli\xc3\xa4 esimerkiksi Ancon ja Huaca Prieta. Maissiin viljely oli viel\xc3\xa4 suhteellisen pienimuotoista t\xc3\xa4ss\xc3\xa4 vaiheessa, se yleistyi vasta noin 1000 eaa. Sup\xc3\xa9-joen, Fortalezan ja Pativilcan laaksossa nousi yhteis\xc3\xb6j\xc3\xa4, jotka rakensivat mm Caralin 2800\xe2\x80\x932600 eaa. Caralissa asui noin 3000 ihmist\xc3\xa4. Samoihin aikoihin noin 2500 eaa. rakennettiin U:n muotoisia temppeleit\xc3\xa4 Real Altossa, Eqadorissa Valdivian laaksossa. T\xc3\xa4m\xc3\xa4 temppelirakentaminen viittaa jonkinlaiseen papiston syntyyn._NEWLINE_Maissia ei Caralissa viel\xc3\xa4 viljelty, vaan esimerkiksi kurpitsaa ja papuja, sek\xc3\xa4 puuvillaa. Kalastus oli my\xc3\xb6s t\xc3\xa4rke\xc3\xa4 elinkeino. Supejoen seudun pienoiskaupunkivaltioita rakentanutta sivilisaatiota sanotaan my\xc3\xb6s Norte Chicon sivilisaatioksi. Se tunsi mm. solmukirjoituksen, quipun. Varsinaiseen Norte Chico -kulttuuriin liittyi 24 keskusta alaltaan 10\xe2\x80\x93200 ha noin 1500 km\xc2\xb2 alalla, jokien Huaura, Supe, Pativilca ja Fortaleza laaksoissa, muun muassa Caral. T\xc3\xa4m\xc3\xa4 noin 50\xc3\x9720 km kokoinen Perun rannikon keskinen alue on suurten pohjoisten ja pienten etel\xc3\xa4isten jokilaaksojen v\xc3\xa4limaastoa ja ollut jo kauan tihe\xc3\xa4sti asuttu.\n_START_SECTION_\nSuurten keskusten nousu\n_START_PARAGRAPH_\nV\xc3\xa4kiluku kasvoi my\xc3\xb6h\xc3\xa4isell\xc3\xa4 esikeraamisella ajalla 3000\xe2\x80\x932000 eaa. Ancon-chillonin laaksoissa noin 15\xe2\x80\x9330-kertaiseksi maanviljelyn ja kalastuksen ansiosta. Noin 2600 eaa. nousivat Supejokea hieman pohjoisempana Casmajoen laakson Moxeke ja Tortugas. T\xc3\xa4lt\xc3\xa4 ajalta tunnetaan Supejoen laaksosta my\xc3\xb6s Aspero. Supejoen laakson varhaista sivilisaatiota 3100\xe2\x80\x931800 eaa. kutsutaan my\xc3\xb6s nimell\xc3\xa4 Norte Chicon sivilisaatio, tai teknisemmin \xe2\x80\x9dmy\xc3\xb6h\xc3\xa4inen arkaainen kausi\xe2\x80\x9d, tai \xe2\x80\x9dmy\xc3\xb6h\xc3\xa4inen puuvilla-esikeraaminen kausi\xe2\x80\x9d. Sen aikana syntyi ja katosikin pienoiskaupunkivaltioita. Esimerkiksi Huaricoto noin 2800\xe2\x80\x932500\xc2\xa0eaa., La Galgada 2720\xe2\x80\x932500\xc2\xa0eaa. Santajoen laaksossa, Kotosh 2400\xe2\x80\x932000\xc2\xa0eaa._NEWLINE_Esimerkiksi La Galgadassa Tablachancan laaksossa puolikuivalla alueella, 1100 m:n korkeudessa meren pinnasta, viljeltiin maata kastelukanavien avulla tuottaen mm. puuvillaa. Mm. Amazoniasta tuotiin sulkia, meren rannoilta simpukankuoria.  Temppelit ovat eri paikassa kuin asuinalueet, silti niiden l\xc3\xa4hell\xc3\xa4. _NEWLINE_Muinaisessa Andien alueen uskonnossa varsinkin sis\xc3\xa4maassa mm. Kotoshissa oli tuliuhreilla t\xc3\xa4rke\xc3\xa4 sija.  Uhreiksi poltettiin mm merisimpukoita,_NEWLINE_kvartsia, lihaa ja kasviainesta, muun muassa chilipippuria, jonka poltosta syntyv\xc3\xa4ll\xc3\xa4 silmi\xc3\xa4 kirvelev\xc3\xa4ll\xc3\xa4 katkulla lienee ollut rituaaleissa oma osansa. _NEWLINE_Sis\xc3\xa4maan Kotoshin ja Wairajurkan seremoniataiteen kissa- ja k\xc3\xa4\xc3\xa4rmeaiheet viittaavat _NEWLINE_Amazonian sademets\xc3\xa4n suuntaan.  Pativilca-joen varrelta on l\xc3\xb6ydetty noin vuoteen 2250 eaa ajoitettu Inkojen Viracochaa vastaavan sauvajumalan kuva._NEWLINE_Tyypillisess\xc3\xa4 temppeliss\xc3\xa4 on U:n muotoisen torin keskell\xc3\xa4 uhriliesi ja uhrikuoppa. U:n k\xc3\xa4rjess\xc3\xa4 on porrastemppeli, jonka huipulla suuri neliskulmainen uhrikuoppa._NEWLINE_Temppelikompleksissa oli py\xc3\xb6re\xc3\xa4 porraspyramidi, jossa oli viisi kerrosta. Kerrosten huipulla olevalla ympyr\xc3\xa4m\xc3\xa4isell\xc3\xa4 tasanteella oli nelj\xc3\xa4 py\xc3\xb6re\xc3\xa4\xc3\xa4 taloa, joista keskimm\xc3\xa4isen\xc3\xa4 oleva oli suurin. Portaat veiv\xc3\xa4t porraspyramidin huipulle. Pyramidin edess\xc3\xa4 oli pienehk\xc3\xb6 py\xc3\xb6re\xc3\xa4 aukio, jota ymp\xc3\xa4r\xc3\xb6iv\xc3\xa4lle rengasmaiselle tasanteelle veiv\xc3\xa4t portaat sek\xc3\xa4 ulkoa ett\xc3\xa4 vastakkaiselta puolelta sis\xc3\xa4lle. Hieman kauempana oli pieni ympyr\xc3\xa4m\xc3\xa4inen aitaus, jonka sis\xc3\xa4ll\xc3\xa4 oli pohjakaavaltaan py\xc3\xb6re\xc3\xa4 ett\xc3\xa4 neli\xc3\xb6m\xc3\xa4inen tasakattoinen talo. N\xc3\xa4iden julkisten n\xc3\xa4k\xc3\xb6isten rakennusten ymp\xc3\xa4rill\xc3\xa4 oli noin 66 py\xc3\xb6re\xc3\xa4\xc3\xa4 tasa- tai kartiokattoista majaa. Hieman kauempana vuoren juurella oli tasanteella oleva temppeli. Alue ulottui Perun rannikolla Lurinin laaksosta Chasman laaksoon pohjoisessa._NEWLINE_Suurimmissa temppelikeskuksissa toreeja saattoi olla monina per\xc3\xa4tt\xc3\xa4isin\xc3\xa4 sarjoita, esim Las Haldasissa ja Sechin Altossa. _NEWLINE_Viimeist\xc3\xa4\xc3\xa4n 2300 eaa. oli syntynyt monia suurehkoja keskuksia, El Paraiso Chillonin laaksossa, pohjoisrannikon Huaca Prieta, Ventanilla ja La Galgada. Kehitys kohti suuria asutuskeskuksia jatkui 2500\xe2\x80\x931200 eaa. My\xc3\xb6h\xc3\xa4isen\xc3\xa4 esikeraamisena \xe2\x80\x9dNorte Chicon aikana\xe2\x80\x9d kasvoivat kyl\xc3\xa4t hyvin suuriksi asutuskeskuksisksi, viimeist\xc3\xa4\xc3\xa4n vuoteen 2000\xc2\xa0eaa. menness\xc3\xa4, kuten Lurihuasi, Miraya, La Galgada ja Kotosh. Keramiikka saapui Perun rannoille vasta noin 1900 eaa.'